CELEX: 32008R1156
Language: sl
Date: 2008-11-20 00:00:00
Title: Uredba Komisije (ES) št. 1156/2008 z dne 20. novembra 2008 o uvrstitvi določenega blaga v kombinirano nomenklaturo

21.11.2008   
            
            
               SL
            
            
               Uradni list Evropske unije
            
            
               L 310/9
            
         
      UREDBA KOMISIJE (ES) št. 1156/2008
   z dne 20. novembra 2008
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge uvrstiti pod oznake CN, navedene v stolpcu 2, zaradi utemeljitev, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) za obdobje treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, se uvrsti v kombinirano nomenklaturo pod oznake KN iz stolpca 2 navedene tabele.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. novembra 2008
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Aparat za snemanje, reprodukcijo in predvajanje fotografij (t. i. „digitalni okvir za fotografije“) z dimenzijami celotnega aparata 17 (D) × 12,9 (Š) × 12,3 (G) cm, sestavljen iz naslednjih glavnih komponent v istem ohišju:
                              
                                          —
                                       
                                       
                                          barvni monitor s tekočimi kristali (LCD) z diagonalno izmero ekrana 13 cm (5,1 palcev) in ločljivostjo slike 320 × 240 točk,
                                       
                                    
                                          —
                                       
                                       
                                          reža za SIM-kartico,
                                       
                                    
                                          —
                                       
                                       
                                          infrardeči vmesnik,
                                       
                                    
                                          —
                                       
                                       
                                          notranji pomnilnik in
                                       
                                    
                                          —
                                       
                                       
                                          upravljalna stikala.
                                       
                                    Fotografije se prenašajo na notranji pomnilnik aparata z združljive naprave (kot so mobilni telefon, naprava za avtomatsko obdelavo podatkov ali digitalni fotoaparat) po infrardečih signalih ali SIM-kartici prek multimedijskih sporočil (MMS).
                              Fotografije se prav tako lahko prenašajo po infrardečem signalu z aparata na združljivo napravo.
                              Aparat podpira formate JPEG in GIF z najvišjo ločljivostjo slike 1 024 × 728 točk.
                              Fotografije se lahko prikazujejo kot posamezne slike ali kot diaprojekcija.
                              Na notranjem pomnilniku je lahko shranjenih do 50 fotografij.
                           
                        
               
                  8528 59 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8528, 8528 59 in 8528 59 90.
                  Aparat je sestavljena naprava v skladu z opombo 3 k oddelku XVI, zato se uvršča, kot da je sestavljen samo iz tiste komponente, ki opravlja njegovo glavno funkcijo.
                  Zaradi zmožnosti prikazovanja fotografij se za glavno funkcijo aparata šteje funkcija monitorja, ki je individualna funkcija, opredeljena pod tarifno številko 8528.
                  Dejstvo, da se signali ne predvajajo neposredno iz zunanjega vira, ne izključuje uvrstitve pod tarifno številko 8528, ker so monitorji iz te tarifne številke zmožni sprejemati raznovrstne signale iz različnih virov (glej tudi pojasnjevalne opombe harmoniziranega sistema k tarifni številki 8528, tretji odstavek).
                  Aparat se zato uvrsti pod oznako KN 8528 59 90 kot barvni monitor.
               
            
                  
                              2.
                           
                           
                              Aparat za snemanje, reprodukcijo in prikazovanje fotografij in video posnetkov ter za snemanje in reprodukcijo zvoka (t. i. „digitalni okvir za slike“) z dimenzijami celotnega aparata 33 (Š) × 24,1 (V) × 4,1 (G) cm, sestavljen iz naslednjih glavnih komponent v istem ohišju:
                              
                                          —
                                       
                                       
                                          barvni monitor s tekočimi kristali (LCD) z diagonalno izmero 25,4 cm (10 palcev) in ločljivostjo slike 800 × 480 točk,
                                       
                                    
                                          —
                                       
                                       
                                          notranji pomnilnik z zmogljivostjo 128 MB,
                                       
                                    
                                          —
                                       
                                       
                                          reže za spominske kartice,
                                       
                                    
                                          —
                                       
                                       
                                          vgrajeni zvočniki,
                                       
                                    
                                          —
                                       
                                       
                                          dva USB-vmesnika in
                                       
                                    
                                          —
                                       
                                       
                                          upravljalna stikala.
                                       
                                    Podpira naslednje formate:
                              
                                          —
                                       
                                       
                                          avdio: MP3,
                                       
                                    
                                          —
                                       
                                       
                                          fotografije: JPEG, GIF,
                                       
                                    
                                          —
                                       
                                       
                                          video: MPEG1, MPEG4, MOV, AVI.
                                       
                                    V reže za spominske kartice je možno priključiti različne vrste polprevodniških nosilcev s trajnim pomnilnikom.
                              Fotografije se lahko prikazujejo kot posamezne slike, diaprojekcija ali sličice.
                              Aparat je mogoče povezati z združljivim aparatom, na primer digitalnim fotoaparatom, tiskalnikom ali napravo za avtomatsko obdelavo podatkov.
                           
                        
               
                  8528 59 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8528, 8528 59 in 8528 59 90.
                  Aparat je sestavljena naprava v skladu z opombo 3 k oddelku XVI, zato se uvršča, kot da je sestavljeno samo iz tiste komponente, ki opravlja njegovo glavno funkcijo.
                  Glede na obliko in zasnovo je namen aparata predvajanje fotografij in video posnetkov. Snemanje fotografij in video posnetkov se šteje za drugotno funkcijo aparata. Zato se za njegovo glavno funkcijo šteje funkcija monitorja, ki je individualna funkcija, opredeljena pod tarifno številko 8528.
                  Dejstvo, da se signali ne predvajajo neposredno iz zunanjega vira, ne izključuje uvrstitve pod tarifno številko 8528, ker so monitorji pod to tarifno številko zmožni sprejemati raznovrstne signale iz različnih virov (glej tudi pojasnjevalne opombe harmoniziranega sistema k tarifni številki 8528, tretji odstavek).
                  Aparat se zato uvrsti pod oznako KN 8528 59 90 kot barvni monitor.